Roger Waters

George Roger Waters (født 6. september 1943 i Great Bookham ved Dorking i Surrey) er en britisk rockmusiker og sangskriver.

Han er bedst kendt for sin karriere fra 1965 til 1985 i rockgruppen Pink Floyd, som sanger, sangforfatter og bassist. Siden bruddet med Pink Floyd har han haft en solokarriere, der blandt andet tæller tre studiealbums og en række spektakulære koncerter og turneer. Den 21. juli 1990 stod han bag en genopførelse af Pink Floyd-værket "The Wall" midt i det daværende ingenmandsland på Potsdamer Platz i Berlin. Anledningen var Berlinmurens fald. I 2010 drog Waters atter på turné med "The Wall". En turné der bragte ham kloden rundt (herunder to gange til Parken hhv. d. 7. maj 2011 og 11. august 2013) og som først sluttede i efteråret 2013. Ved enkelte, udvalgte koncerter, deltog David Gilmour på signatursoloen i Comfortably Numb.

Den 2. juli 2005 optrådte Waters for første gang i 25 år med Pink Floyd, ved Live 8-velgørenhedskoncerten i Hyde Park i London.

Koncerter og turnéer

The Wall, 21. juli 1990 
I det daværende ingenmandsland på Potsdamer Platz genopførte Roger Waters The Wall. Den første genopførelse af The Wall med deltagelse af et medlem fra det oprindelige Pink Floyd siden den oprindelige turné.

Koncerten blev sendt live til 300 millioner seere i over 50 lande og overværet live på pladsen af ca. 250.000 koncertgæster.

På scenen stod en delvist færdigbygget mur, 600 fod lang (ca. 200 meter) og 60 fod høj (ca. 20 meter). Undervejs i koncerten blev hullet i muren lukket, for til sidst at blive revet ned.

Medvirkende 
Roger Waters – vokal, bas, akustik guitar på "Mother", rytme guitar på "Hey You"
Bryan Adams – guitar, vokal
The Band:
Rick Danko – vokal
Levon Helm – vokal
Garth Hudson – akkordion, sopran sax
The Bleeding Heart Band
Rick Di Fonzo – guitar
Snowy White – guitar
Andy Fairweather-Low – bas, guitar, backing vokal
Peter Wood – keyboard, orgel, synthesizers
Nick Glennie-Smith – keyboard, orgel, synthesizers
Graham Broad – trommer, electro percussion
Stan Farber – backing vokal (krediteret som Jim Farber)
Joe Chemay – backing vokal
Jim Haas – backing vokal
John Joyce – backing vokal
Paul Carrack – vokal
Tim Curry – vokal (anklageren)
Thomas Dolby – synthesizer, vokal (læreren)
Marianne Faithfull – vokal (Pinks mor)
Albert Finney – vokal
James Galway – fløjte
Jerry Hall – vokal
The Hooters:
Eric Bazilian – guitar
Rob Hyman – keyboard
John Lilley – guitar
Fran Smith Jr. – bas
David Uosikkinen – trommer
Cyndi Lauper – percussion, vokal
Ute Lemper – vokal (Pinks kone)
The Marching Band of the Combined Soviet Forces in Germany
Joni Mitchell – vokal
Sinéad O'Connor – vokal
Den Røde Hærs Kor
Scorpions:
Klaus Meine – vokal
Rudolf Schenker – rytme guitar
Matthias Jabs – lead guitar
Francis Buchholz – bas
Herman Rarebell – trommer
Van Morrison – vokal
Østberlins Radiosymfoniorkester og kor

Diskografi 
 1970: Music from "The Body" (med Ron Geesin)
 1984: The Pros and Cons of Hitch Hiking 
 1986: When the Wind Blows (soundtrack)
 1987: Radio K.A.O.S.
 1990: The Wall: Live in Berlin
 1992: Amused to Death
 2000: In the Flesh - Live
 2002: Flickering Flame: The Solo Years Volume 1
 2004: To Kill the Child/Leaving Beirut (cd-single)
 2005: Ça Ira
 2017: Is This the Life We Really Want?

Noter

Eksterne henvisninger 

 Roger Waters officielle hjemmeside 
 
 

Musikere fra England
Pink Floyd
Har spillet på Roskilde Festival
Basguitarister
Bassister fra Storbritannien
Rockmusikere fra Storbritannien
Sangere fra Storbritannien